کاپادوکیا بؤلگه‌سینی گزن توریستلر اوچون ان سئویلن فعالیت اولان ایستی هاوا بالن تورلارین‌دان ایلین ایلک یاری‌سین‌دا تخمیناً ۴۳ میلیون یورو گلیر الده اولوندو.
پری‌باجالاری، طبیعی قایا اولوشوملاری، یئر آلتی یاشاییش مرکزلری، بوتیک هتللری و قایادان اویما تاریخی صومعه‌لری ایله ۱۹۸۵دن بری بیرلشمیش میللتلر تحصیل، بیلیم و مدنیت تشکیلاتی (یونسکو) دونیا کولتورل میراثی لیستینده یئر آلان کاپادوکیایا گلن توریستلر، بو گؤزل‌لیکلری ایستی هاوا بالن تورونا قاتیلاراق گؤی اوزوند‌ن ایزله‌مه ایمکانی تاپیر.
گؤره‌مه بؤلگه‌سیندن، هر سحر گون دوغومو ایله قالخان ایستی هاوا بالنلاری ایله تشکیل ائدیله‌ن تورلارا، بو ایل ژانویه آیین‌دا ۱۱ مین ۲۱۰، فوریه‌ده ۲۷ ۱۳۵، مارس‌دا ۳۰ ۹۷۲، آوریل‌ده ۴۱ ۱۷۱، می‌ده ۵۳ مین ۳۶۵، ژوئنده ایسه ۶۸ مین ۲۵۶ توریست قاتیلدی.
بو ایلین ایلک آلتی آیلیق دیلیمین‌ده، ۱۱ مین ۸۱۴ اوچوشون حیاتا گئچیریلدیگی تورلارلا اؤتن ایلین عینی دؤورو ایله موقایسه‌ده تخمیناً یوزده ۳ ، بیر اؤنجه‌کی ایله گؤره ایسه تخمیناً یوزده ۴۸لیک آرتیشلا ۲۳۲ مین ۱۰۹ نفر بؤلگه‌نین گؤزل‌لیکلرینی گؤیدن ایزله‌دی.
بؤلگه‌ده‌کی چوخ ساییدا فیرما طرفین‌دن تشکیل اولونان و بالنلارین هاوادا بیر ساعات قالدیغی تورلارا آدام باشی قاتیلیم قیمتی ۱۷۰ ایله ۲۰۰ یورو آراسین‌دا دییشیر.
اقتصادا ایللیک قاتقی‌سی ۲۰۱۶دا ۳۳ میلیون، ۲۰۱۷ده ۴۳ میلیون، ۲۰۱۸ده ایسه تخمیناً ۷۰ میلیون یورو اولان بالن تورلارین‌دان بو ایلین ایلک ۶ آی عرضین‌ده تخمیناً ۴۳ میلیون یورو گلیر الده ائدیلدی.
